**PRAVILNIK**  
**O VASPITANJU I OBRAZOVANJU DJECE SA SMETNJAMA U RAZVOJU**

(Objavljen u "Sl. glasniku RS", br. 83 od 19. avgusta 2020)

**Član 1.**http://www.podaci.net/_verzija33/img/prazno.gifhttp://www.podaci.net/_verzija33/img/prazno.gifhttp://www.podaci.net/_verzija33/img/prazno.gif

     Ovim pravilnikom propisuju se vaspitanje i obrazovanje djece sa smetnjama u razvoju i način i mjere podrške u vaspitno-obrazovnom procesu u radu sa djecom sa smetnjama u razvoju.

**Član 2.**http://www.podaci.net/_verzija33/img/prazno.gifhttp://www.podaci.net/_verzija33/img/prazno.gifhttp://www.podaci.net/_verzija33/img/prazno.gif

     (1) Cilj načina i mjera podrške u vaspitno-obrazovnom procesu djece sa smetnjama u razvoju propisanih ovim pravilnikom jeste obezbjeđenje jednakih mogućnosti tokom školovanja, napredovanja, osamostaljivanja i razvoja potencijala učenika sa smetnjama u razvoju do njihovog ličnog maksimuma.  
     (2) Učenici sa smetnjama u razvoju jesu učenici čije sposobnosti u sadejstvu sa različitim preprekama mogu otežati ili ograničiti njihovo puno, aktivno i ravnopravno učestvovanje u vaspitno-obrazovnom procesu sa ostalim učenicima i učešće u svim aspektima života.

**Član 3.**http://www.podaci.net/_verzija33/img/prazno.gifhttp://www.podaci.net/_verzija33/img/prazno.gifhttp://www.podaci.net/_verzija33/img/prazno.gif

     Vaspitanje i obrazovanje učenika sa smetnjama u razvoju zasnovano je, prije svega, na načelima prihvatanja individualnih razlika učenika i individualizacije nastave kao didaktičkog principa.

**Član 4.**http://www.podaci.net/_verzija33/img/prazno.gifhttp://www.podaci.net/_verzija33/img/prazno.gifhttp://www.podaci.net/_verzija33/img/prazno.gif

     U skladu sa članom 3. ovog pravilnika, škole i nastavnici:  
     1) nastavne ciljeve, sadržaje i metode, odnose i pomoć u nastavi prilagođavaju učeniku sa smetnjama u razvoju,  
     2) identifikuju i uvažavaju individualne različitosti učenika sa smetnjama u razvoju,  
     3) nastoje da grupno poučavanje i učenje u što većoj mjeri individualizuju i personalizuju,  
     4) učeniku sa smetnjama u razvoju omogućavaju samostalno i samoinicijativno učenje, usklađeno sa društvenim i opštim zadacima nastave i njegovim individualnim sposobnostima,  
     5) podstiču učenika sa smetnjama u razvoju na izražavanje sopstvenog mišljenja i  
     6) priznaju originalnost njegove ličnosti i potreba.

**Član 5.**http://www.podaci.net/_verzija33/img/prazno.gifhttp://www.podaci.net/_verzija33/img/prazno.gifhttp://www.podaci.net/_verzija33/img/prazno.gif

     (1) Nastavnik razredne nastave ili nastavnik predmetne nastave, odnosno stručni saradnik prati razvoj i napredovanje učenika sa smetnjama u razvoju u toku vaspitno-obrazovnog procesa.  
     (2) Ako u postupku praćenja napredovanja učenika sa smetnjama u razvoju nastavnik ili stručni saradnik utvrdi da učenik sa smetnjama u razvoju ne ostvaruje očekivane ishode vaspitanja i obrazovanja, pristupa se prikupljanju dokumentacije za izradu pedagoškog profila učenika.  
     (3) Stručni saradnik koordinira i u saradnji sa nastavnikom izrađuje pedagoški profil učenika sa smetnjama u razvoju.  
     (4) Pedagoški profil sadrži opis obrazovne situacije učenika sa smetnjama u razvoju i osnov je za planiranje individualizovanog pristupa u načinu rada sa učenikom sa smetnjama u razvoju i izradu individualnog obrazovnog programa (u daljem tekstu: individualni program).  
     (5) U opisu obrazovne situacije navode se područja u kojim postoji potreba učenika sa smetnjama u razvoju za dodatnom vaspitno-obrazovnom podrškom i planira se otklanjanje fizičkih i komunikacionih prepreka u vaspitno-obrazovnom radu.  
     (6) Obrazac pedagoškog profila učenika sa smetnjama u razvoju nalazi se u Prilogu 1. ovog pravilnika i čini njegov sastavni dio.

**Član 6.**http://www.podaci.net/_verzija33/img/prazno.gifhttp://www.podaci.net/_verzija33/img/prazno.gifhttp://www.podaci.net/_verzija33/img/prazno.gif

     (1) Otklanjanje fizičkih i komunikacionih prepreka u vaspitno-obrazovnom radu ostvaruje se prilagođavanjem:  
     1) prostora i uslova u kojim se odvija nastava, kao što su:  
     1. otklanjanje fizičkih barijera,  
     2. osmišljavanje dodatnih i posebnih oblika aktivnosti i  
     3. izrada posebnog rasporeda aktivnosti;  
     2) oblika, metoda rada i nastavnih sredstava i pomagala;  
     3) didaktičkog materijala, posebno prilikom uvođenja novih sadržaja, načina zadavanja zadataka, praćenja brzine i tempa napredovanja, načina usvajanja sadržaja, provjere znanja, organizacije učenja, postavljanje pravila ponašanja i komunikacije.  
     (2) Otklanjanje fizičkih i komunikacionih prepreka prema učeniku sa smetnjama u razvoju, koje se ostvaruje po potrebi i bez vođenja posebne dokumentacije, sastavni je dio vaspitno-obrazovnog rada nastavnika.

**Član 7.**http://www.podaci.net/_verzija33/img/prazno.gifhttp://www.podaci.net/_verzija33/img/prazno.gifhttp://www.podaci.net/_verzija33/img/prazno.gif

     Potrebu za dodatnom vaspitno-obrazovnom podrškom ima učenik sa smetnjama u razvoju kod koga postoje smetnje u pristupanju, uključivanju, učestvovanju ili napredovanju u vaspitno-obrazovnom procesu koje utiču na ostvarivanje njegovih ishoda učenja.

**Član 8.**http://www.podaci.net/_verzija33/img/prazno.gifhttp://www.podaci.net/_verzija33/img/prazno.gifhttp://www.podaci.net/_verzija33/img/prazno.gif

     Procjena funkcionisanja, utvrđivanje sposobnosti i usmjeravanje učenika sa smetnjama u razvoju u skladu sa Zakonom o osnovnom vaspitanju i obrazovanju (u daljem u tekstu: Zakon) vrši se u skladu sa propisima kojim se uređuje procjena potreba i usmjeravanje djece i omladine sa smetnjama u razvoju.

**Član 9.**http://www.podaci.net/_verzija33/img/prazno.gifhttp://www.podaci.net/_verzija33/img/prazno.gifhttp://www.podaci.net/_verzija33/img/prazno.gif

     (1) Individualni program je dokument, u pisanom obliku, kojim se planira dodatna vaspitno-obrazovna podrška učeniku sa smetnjama u razvoju kod koga prethodno prilagođavanje i otklanjanje fizičkih i komunikacionih prepreka nije dovelo do ostvarivanja očekivanih ishoda vaspitanja i obrazovanja.  
     (2) Individualni program donosi se za konkretnog učenika sa smetnjama u razvoju na osnovu nastavnog plana i programa po kome se učenik školuje, a prilagođen je njegovim individualnim sposobnostima i potrebama.

**Član 10.**http://www.podaci.net/_verzija33/img/prazno.gifhttp://www.podaci.net/_verzija33/img/prazno.gifhttp://www.podaci.net/_verzija33/img/prazno.gif

     (1) Pravo na individualni program iz člana [9](http://www.podaci.net/_verzija33/rezultati.php#clan70000009). ovog pravilnika ima učenik sa smetnjama u razvoju sa:  
     1) oštećenjem vida (potpuno ili djelimično oštećenje);  
     2) oštećenjem sluha (potpuno ili djelimično oštećenje);  
     3) oštećenjem u govorno-glasovnoj komunikaciji, kod koga je zbog funkcionalnih oštećenja (govor, glas, jezik, čitanje, pisanje) komunikacija govorom otežana ili ne postoji;  
     4) tjelesnim oštećenjem i hroničnim oboljenjima:  
     1. oštećenje lokomotornog sistema,  
     2. centralnog ili perifernog nervnog sistema,  
     3. mišićnog sistema,  
     4. oštećenjem drugih organa i organskih sistema:  
     - disajni,  
     - cirkulacijski,  
     - digestivni,  
     - endokrini,  
     - kože i potkožnog tkiva,  
     - urogenitalni sistem;  
     5) intelektualnim oštećenjem:  
     1. lako,  
     2. umjereno,  
     3. teže,  
     4. duboko oštećenje intelektualnog funkcionisanja;  
     6) psihičkim poremećajima i oboljenjima:  
     1. pervazivni razvojni poremećaji,  
     2. dugotrajne smetnje ponašanja,  
     3. organski uzrokovani psihički poremećaji,  
     4. psihotični poremećaji;  
     7) višestrukim smetnjama (sa dvije ili više navedenih smetnji);  
     8) smetnjama u učenju:  
     1. odstupanja u čitanju, pisanju i računanju,  
     2. disleksija - teškoće ili nemogućnost savladavanja tehnike čitanja,  
     3. diskalkulija - skup specifičnih poteškoća u učenju matematike i obavljanju matematičkih zadataka,  
     4. disgrafija - smetnja u učenju koja se odnosi na vještinu pisanja.  
     (2) Pravo na individualni program ima i učenik koji:  
     1) potiče, odnosno živi u socijalno nestimulativnoj sredini, koja je socijalno, ekonomski, kulturno ili jezički siromašna,  
     2) dugotrajno boravi u ustanovi zdravstvene, odnosno socijalne zaštite,  
     3) iz drugih razloga ostvaruje pravo na podršku u obrazovanju.  
     (3) Učenici sa smetnjama u razvoju kod kojih smetnje značajno ne utiču na njihov razvoj školuju se po redovnom nastavnom planu i programu uz prilagođavanje pristupa u radu njihovim mogućnostima i potrebama.

**Član 11.**http://www.podaci.net/_verzija33/img/prazno.gifhttp://www.podaci.net/_verzija33/img/prazno.gifhttp://www.podaci.net/_verzija33/img/prazno.gif

     (1) Izradu individualnog programa za učenika sa smetnjama u razvoju može da inicira:  
     1) nastavnik,  
     2) odjeljenjski starješina,  
     3) stručni saradnik,  
     4) odjeljenjsko vijeće ili  
     5) roditelj/staratelj učenika.  
     (2) Inicijativa iz stava 1. ovog člana, u pisanom obliku, dostavlja se stručnom timu škole na razmatranje.  
     (3) Nakon razmatranja, stručni tim škole predlaže nastavničkom vijeću donošenje odluke o izradi individualnog programa za konkretnog učenika sa smetnjama u razvoju.  
     (4) Nastavničko vijeće donosi odluku iz stava 3. ovog člana i zadužuje stručni tim škole da u određenom roku izradi prijedlog individualnog programa.  
     (5) Stručni tim škole dostavlja prijedlog individualnog programa odjeljenjskom vijeću na potvrđivanje, a zatim nastavničkom vijeću na usvajanje.  
     (6) Školovanje učenika po individualnom programu evidentira se u javnim ispravama i u pedagoškoj dokumentaciji i evidenciji škole.

**Član 12.**http://www.podaci.net/_verzija33/img/prazno.gifhttp://www.podaci.net/_verzija33/img/prazno.gifhttp://www.podaci.net/_verzija33/img/prazno.gif

     (1) Individualni program donosi se za učenika sa smetnjama u razvoju koji pohađa određeni razred za:  
     1) dio ili oblast u okviru nastavnog predmeta,  
     2) jedan nastavni predmet ili grupu nastavnih predmeta,  
     3) sve nastavne predmete,  
     4) vannastavne aktivnosti.  
     (2) Individualni program donosi se i za učenika sa smetnjama u razvoju koji se školuje po nivoima obrazovanja.

**Član 13.**http://www.podaci.net/_verzija33/img/prazno.gifhttp://www.podaci.net/_verzija33/img/prazno.gifhttp://www.podaci.net/_verzija33/img/prazno.gif

     (1) Individualni program sadrži:  
     1) osnovne podatke i kratak opis razvoja i vaspitno-obrazovne situacije učenika sa smetnjama u razvoju,  
     2) promjenu koja treba da se dostigne u području u kome se planira dodatna podrška, odnosno cilj vaspitno-obrazovnog rada,  
     3) operativni plan podrške kroz opis niza pojedinačnih aktivnosti, odnosno koraka i njihov redoslijed na časovima u odjeljenju i opis i raspored rada izvan odjeljenja kada je to potrebno,  
     4) očekivane ishode planiranih aktivnosti,  
     5) lica koja će pružati podršku tokom realizacije pojedinačnih planiranih aktivnosti,  
     6) vremenski raspored i trajanje za svaku mjeru podrške u toku planiranih aktivnosti.  
     (2) Obrazac individualnog obrazovnog programa nalazi se u Prilogu 2. ovog pravilnika i čini njegov sastavni dio.

**Član 14.**http://www.podaci.net/_verzija33/img/prazno.gifhttp://www.podaci.net/_verzija33/img/prazno.gifhttp://www.podaci.net/_verzija33/img/prazno.gif

     Učenik sa smetnjama u razvoju koji se obrazuje po individualnom programu ocjenjuje se u skladu sa Zakonom i pravilnikom kojim se propisuje praćenje i vrednovanje rada učenika.

**Član 15.**http://www.podaci.net/_verzija33/img/prazno.gifhttp://www.podaci.net/_verzija33/img/prazno.gifhttp://www.podaci.net/_verzija33/img/prazno.gif

     Učenik sa smetnjama u razvoju može biti obuhvaćen dopunskom nastavom ako se za tim ukaže potreba i ako je stručni tim škole procijenio da je to u interesu učenika.

**Član 16.**http://www.podaci.net/_verzija33/img/prazno.gifhttp://www.podaci.net/_verzija33/img/prazno.gifhttp://www.podaci.net/_verzija33/img/prazno.gif

     Savjetodavni, instruktivni i korektivni rad sa učenicima, sa roditeljima i nastavnicima organizuje se u skladu sa uočenim potrebama, zakonskim propisima i principima struke.

**Član 17.**http://www.podaci.net/_verzija33/img/prazno.gifhttp://www.podaci.net/_verzija33/img/prazno.gifhttp://www.podaci.net/_verzija33/img/prazno.gif

     (1) Škola može, u skladu sa Zakonom, angažovati lice za podršku učeniku sa smetnjama (u daljem tekstu: asistent).  
     (2) Asistent pruža tehničku podršku učeniku sa smetnjama u razvoju u najvećoj mjeri u kojoj je potrebno da bi se podstaklo njegovo osamostaljivanje u okviru preostalih mogućnosti.  
     (3) Okvirne dužnosti asistenta su da:  
     1) preuzima/predaje učenika sa smetnjama u razvoju od roditelja/staratelja prilikom dolaska u školu i odlaska iz škole, pomaže mu pri održavanju lične higijene i skidanju i oblačenju odjeće, prilikom užine, pri kretanju u školskom objektu i dvorištu;  
     2) podstiče u učenju učenika sa smetnjama u razvoju i pomaže mu u toku nastave:  
     1. zapisivanje gradiva,  
     2. prepisivanje sa table,  
     3. pri izradi praktičnih radova,  
     4. pri korišćenju školskog pribora i asistivne tehnologije,  
     5. nastave fizičkog vaspitanja,  
     6. nastave likovne kulture.  
     (4) Preciznije dužnosti asistenta određuje stručni tim škole u skladu sa potrebama i mogućnostima učenika sa smetnjama u razvoju i sastavni su dio individualnog programa.

**Član 18.**http://www.podaci.net/_verzija33/img/prazno.gifhttp://www.podaci.net/_verzija33/img/prazno.gifhttp://www.podaci.net/_verzija33/img/prazno.gif

     (1) Zahtjev za davanje saglasnosti za angažovanje i finansiranje asistenta škola podnosi Ministarstvu prosvjete i kulture (u daljem tekstu: Ministarstvo) najkasnije do 15. jula tekuće godine za narednu školsku godinu.  
     (2) Ministarstvo daje saglasnost za angažovanje i finansiranje asistenta za jednu školsku godinu.  
     (3) Nalaz i mišljenje stručne komisije za procjenu potreba i usmjeravanje djece i omladine sa smetnjama u razvoju obavezni je dokument koji se dostavlja uz zahtjev iz stava 1. ovog člana.  
     (4) Za učenike koji prolaze period opservacije zahtjev iz stava 1. ovog člana podnosi se po dobijanju nalaza i mišljenja komisije iz stava 3. ovog člana.

**Član 19.**http://www.podaci.net/_verzija33/img/prazno.gifhttp://www.podaci.net/_verzija33/img/prazno.gifhttp://www.podaci.net/_verzija33/img/prazno.gif

     (1) U odjeljenje može biti uključen samo jedan učenik sa smetnjama u razvoju, kome je na osnovu nalaza i mišljenja stručne komisije za procjenu potreba i usmjeravanje djece i omladine sa smetnjama u razvoju preporučena pomoć asistenta.  
     (2) Izuzetno od stava 1. ovog pravilnika, u školama koje imaju samo jedno odjeljenje određenog razreda u odjeljenje mogu biti uključena dva učenika sa smetnjama u razvoju kojima je na osnovu nalaza i mišljenja stručne komisije za procjenu potreba i usmjeravanje djece i omladine sa smetnjama u razvoju preporučena pomoć asistenta.  
     (3) Asistent je punoljetno lice koje ima najmanje srednju stručnu spremu.

**Član 20.**http://www.podaci.net/_verzija33/img/prazno.gifhttp://www.podaci.net/_verzija33/img/prazno.gifhttp://www.podaci.net/_verzija33/img/prazno.gif

     Asistent se finansira u skladu sa Zakonom i pravilnikom kojim se propisuju normativi i standardi za finansiranje osnovnih škola.

**Član 21.**http://www.podaci.net/_verzija33/img/prazno.gifhttp://www.podaci.net/_verzija33/img/prazno.gifhttp://www.podaci.net/_verzija33/img/prazno.gif

     (1) U skladu sa aktom škole vrši se izbor asistenta.  
     (2) Odluku o izboru asistenta donosi škola u saradnji sa roditeljem/starateljem učenika.

**Član 22.**http://www.podaci.net/_verzija33/img/prazno.gifhttp://www.podaci.net/_verzija33/img/prazno.gifhttp://www.podaci.net/_verzija33/img/prazno.gif

     (1) Učenici sa smetnjama u razvoju koji nisu prošli postupak procjene i usmjeravanja školuju se u redovnim odjeljenjima dok traje proces opservacije u skladu sa Zakonom.  
     (2) Mišljenje škole o učeniku sa smetnjama u razvoju nakon perioda opservacije obavezna je dokumentacija tokom postupka procjene i utvrđivanja potreba, koji sprovodi stručna komisija za procjenu potreba i usmjeravanje djece i omladine sa smetnjama u razvoju.

**Član 23.**http://www.podaci.net/_verzija33/img/prazno.gifhttp://www.podaci.net/_verzija33/img/prazno.gifhttp://www.podaci.net/_verzija33/img/prazno.gif

     (1) Obrazovanje po I, II, III i IV nivou poseban je oblik vaspitanja i obrazovanja učenika sa smetnjama u razvoju koji se školuju po nastavnom planu i programu za lica sa umjerenim i težim oštećenjem intelektualnog funkcionisanja.  
     (2) Obrazovanje po IV nivou realizuje se u ustanovama za vaspitanje i obrazovanje učenika sa smetnjama u razvoju.

**Član 24.**http://www.podaci.net/_verzija33/img/prazno.gifhttp://www.podaci.net/_verzija33/img/prazno.gifhttp://www.podaci.net/_verzija33/img/prazno.gif

     Nastavu u posebnom odjeljenju realizuje defektolog/specijalni edukator rehabilitator, nastavnik, a vjeroučitelj i nastavnik stranog jezika ako je nastavnim planom i programom predviđeno pohađanje vjeronauke i učenje stranog jezika.

**Član 25.**http://www.podaci.net/_verzija33/img/prazno.gifhttp://www.podaci.net/_verzija33/img/prazno.gifhttp://www.podaci.net/_verzija33/img/prazno.gif

     (1) Vaspitno-obrazovni rad za učenika sa smetnjama u razvoju i ostalim učenicima koji se nalaze na dužem kućnom ili bolničkom liječenju organizuje se i realizuje u skladu sa odlukom nastavničkog vijeća, a u saradnji sa roditeljem/starateljem učenika, odnosno zdravstvenom ustanovom u kojoj se učenik nalazi na liječenju.  
     (2) Odluka iz stava 1. ovog člana može se donijeti na osnovu zahtjeva roditelja/staratelja, dostavljenog u pisanom obliku, uz medicinsku dokumentaciju kojom se potvrđuje opravdanost učenikovog odsustvovanja sa nastave.

**Član 26.**http://www.podaci.net/_verzija33/img/prazno.gifhttp://www.podaci.net/_verzija33/img/prazno.gifhttp://www.podaci.net/_verzija33/img/prazno.gif

     (1) Za učenike sa smetnjama u razvoju i ostale učenike koji se nalaze na dužem bolničkom liječenju van mjesta prebivališta Ministarstvo, u saradnji sa aktivom direktora osnovnih škola i bolničkom ustanovom u kojoj će biti organizovana nastava za te učenike, određuje osnovnu školu koja će organizovati i sprovoditi vaspitno-obrazovne aktivnosti.  
     (2) Škola iz stava 1. ovog člana koja sprovodi nastavu u zdravstvenoj ustanovi dužna je da sarađuje sa školom u koju je učenik upisan, a u najboljem interesu učenika.

**Član 27.**http://www.podaci.net/_verzija33/img/prazno.gifhttp://www.podaci.net/_verzija33/img/prazno.gifhttp://www.podaci.net/_verzija33/img/prazno.gif

     Škola koja je određena da sprovodi vaspitno-obrazovne aktivnosti u zdravstvenoj ustanovi može formirati kombinovana odjeljenja od I do V i od VI do IX razreda.

**Član 28.**http://www.podaci.net/_verzija33/img/prazno.gifhttp://www.podaci.net/_verzija33/img/prazno.gifhttp://www.podaci.net/_verzija33/img/prazno.gif

     (1) Dnevno i sedmično trajanje nastave planira se prema individualnom obrazovnom programu koji pohađaju učenici iz člana [25](http://www.podaci.net/_verzija33/rezultati.php#clan700000025). ovog pravilnika, a sprovodi se kao razredna ili predmetna nastava, vodeći računa o zdravstvenom stanju učenika.  
     (2) Predmetnu nastavu za nekoliko predmeta istog područja može izvoditi i jedan nastavnik razredne nastave ili nastavnik predmetne nastave koji posjeduje kompetencije za izvođenje drugog predmeta.

**Član 29.**http://www.podaci.net/_verzija33/img/prazno.gifhttp://www.podaci.net/_verzija33/img/prazno.gifhttp://www.podaci.net/_verzija33/img/prazno.gif

     (1) Za učenike sa smetnjama u razvoju i ostale učenike na bolničkom liječenju provjera znanja i ocjenjivanje vrše se u skladu sa realizovanim planom i programom.  
     (2) Ocjenjivanje učenika sa smetnjama u razvoju i ostalih učenika na bolničkom liječenju vrši škola koja je organizovala nastavu za te učenike.  
     (3) Ako je vaspitno-obrazovni rad za učenike iz stava 1. ovog člana organizovan u skladu sa članom 26. ovog pravilnika, ocjene se evidentiraju i priznaju u školi u koju je učenik upisan.

**Član 30.**http://www.podaci.net/_verzija33/img/prazno.gifhttp://www.podaci.net/_verzija33/img/prazno.gifhttp://www.podaci.net/_verzija33/img/prazno.gif

     (1) Škole za djecu sa smetnjama u razvoju i ustanove socijalne zaštite čiji je osnivač Vlada Republike Srpske koje obavljaju djelatnost vaspitanja i obrazovanja djece sa smetnjama u razvoju mogu obavljati poslove resursnog centra za inkluzivno vaspitanje i obrazovanje ako ispunjavaju uslove propisane Zakonom i uredbom kojom se propisuju pedagoški standardi i normativi za osnovno obrazovanje i vaspitanje.  
     (2) Škole i ustanove socijalne zaštite iz stava 1. ovog člana organizuju i sprovode poslove resursnog centra za inkluzivno vaspitanje i obrazovanje u skladu sa Zakonom i ovim pravilnikom.

**Član 31.**http://www.podaci.net/_verzija33/img/prazno.gifhttp://www.podaci.net/_verzija33/img/prazno.gifhttp://www.podaci.net/_verzija33/img/prazno.gif

     (1) Škole i ustanove socijalne zaštite iz člana [30](http://www.podaci.net/_verzija33/rezultati.php#clan700000030). ovog pravilnika podnose zahtjev, u pisanom obliku, Ministarstvu za davanje saglasnosti na organizovanje rada resursnog centra za inkluzivno vaspitanje i obrazovanje u okviru škola.  
     (2) Uz zahtjev iz stava 1. ovog člana škole ili ustanove socijalne zaštite prilažu:  
     1) rješenje o registraciji,  
     2) statut i  
     3) pravilnik o organizaciji i sistematizaciji radnih mjesta.

**Član 32.**http://www.podaci.net/_verzija33/img/prazno.gifhttp://www.podaci.net/_verzija33/img/prazno.gifhttp://www.podaci.net/_verzija33/img/prazno.gif

     Ministarstvo prije davanja rješenja za obavljanje poslova resursnog centra za inkluzivno vaspitanje i obrazovanje pribavlja mišljenje Ministarstva zdravlja i socijalne zaštite.

**Član 33.**http://www.podaci.net/_verzija33/img/prazno.gifhttp://www.podaci.net/_verzija33/img/prazno.gifhttp://www.podaci.net/_verzija33/img/prazno.gif

     Ovaj pravilnik stupa na snagu osmog dana od dana objavljivanja u "Službenom glasniku Republike Srpske".  
     Broj: 07.032/020-2128/20  
     10. jula 2020. godine, Banjaluka  
     Ministar, mr Natalija Trivić, s.r.  
     PRILOG 1.  
     Obrazac 1.  
     PEDAGOŠKI PROFIL UČENIKA  
     1. Opšti podaci  
     Ime i prezime učenika  
     Datum i mjesto rođenja  
     Mjesto i adresa stanovanja  
     Ime i prezime roditelja/staratelja  
     Škola  
     Razred i odjeljenje  
     Odjeljenjski starješina  
     Ostali nastavnici  
     2.1. Motoričke sposobnosti  
     a) krupna motorika/kretanje/držanje tijela  
     b) fina motorika/grafomotorika  
     2.2. Socijalne vještine  
     a) učenikovi odnosi sa drugim ljudima  
     b) sposobnost ličnog prilagođavanja različitim socijalnim kontekstima  
     v) školska prijateljstva, igra/zabava sa vršnjacima  
     2.3. Komunikacijske vještine  
     a) modaliteti (kanali) komunikacije  
     b) postojanje smetnji u komunikaciji koje utiču na uključivanje i učešće u obrazovanju  
     v) sposobnost iniciranja i održavanja komunikacije  
     2.4. Samostalnost i briga o sebi  
     a) način obavljanja dnevnih obaveza i aktivnosti koje se tiču učenikovog učestvovanja u obrazovanju  
     b) ukupno zdravstveno stanje učenika  
     2.5. Učenje i kako se uči  
     a) opšta školska postignuća  
     b) kognitivne sposobnosti  
     v) motivacija učenika, slika o sebi kao osobi koja uči ili učeniku, stavovi prema školovanju  
     2.6. Uticaj spoljašnjeg okruženja na učenje  
     a) porodični uslovi koji mogu da utiču na učenje i napredovanje  
     b) drugi uslovi koji mogu da utiču na učenje i napredovanje učenika  
     3. Neophodne mjere podrške  
     Predložena mjera:  
     Aktivnosti:  
     Nosilac:  
     Trajanje:  
     Očekivani ishodi:  
     Dopunska nastava  
     1.  
     2.  
     3.  
     ...  
     Lice za podršku (asistent)  
     Sekcije i druge vannastavne aktivnosti  
     Produženi boravak/jutarnje čuvanje  
     Korektivni rad sa učenikom  
     Savjetodavni rad sa učenikom  
     Savjetodavno-instruktivni rad sa roditeljima učenika  
     Savjetodavno-instruktivni rad sa nastavnicima  
     Organizovana nastava tokom kućnog/bolničkog liječenja  
     Ostalo:  
     ...  
     4. Korišćena dokumentacija  
     Nalazi i mišljenja:  
     Naziv dokumenta (rješenje, otpusnica i sl.) Izdat od strane (naziv ustanove) Datum izdavanja:  
     (\*) Obavezna kopija navedene dokumentacije.  
     Opis obrazovnih situacija:  
     Naziv dokumenta Izdat od strane (naziv ustanove/nastavnik/stručni saradnik) Datum izdavanja:  
     (\*) Obavezna kopija navedene dokumentacije.  
     Drugo:  
     5. Prijedlog za nastavak školovanja  
     Organizacijski oblik redovno odjeljenje posebno odjeljenje škola za djecu sa smetnjama u razvoju  
     Nastavni plan i program Nastavni plan i program za osnovno vaspitanje i obrazovanje (redovan)  
     - uz individualizaciju pristupa u radu  
     - uz kreiranje individualnog obrazovnog programa  
     Nastavni plan i program za lica sa lakim oštećenjem intelektualnog funkcionisanja  
     - uz kreiranje individualnog obrazovnog programa  
     Nastavni plan i program za lica sa umjerenim i težim oštećenjem intelektualnog funkcionisanja  
     - uz kreiranje individualnog obrazovnog programa  
     Nastavni plan i program za lica sa oštećenjem sluha  
     - uz kreiranje individualnog obrazovnog programa  
     Nastavni plan i program za lica sa smetnjama vida uz kreiranje individualnog obrazovnog programa  
     Nastavni plan i program za lica sa autizmom uz kreiranje individualnog obrazovnog programa  
     Komentar:  
     Datum:  
     Stručna služba škole:  
     PRILOG 2.  
     Obrazac 2.  
     INDIVIDUALNI OBRAZOVNI PROGRAM  
     1. Podaci o učeniku  
     Ime i prezime  
     Datum i mjesto rođenja  
     Razred koji učenik trenutno pohađa  
     Razredni starješina  
     Vrsta smetnje koju učenik ima  
     Dodatna podrška (pomoć i pomagala/asistivna tehnologija ako je učenik koristi):  
     Informacije o prethodnom obrazovanju (iz prethodnog razreda) i mjerama individualizacije:  
     Članovi tima za dodatnu podršku:  
     1.  
     2.  
     3.  
     Saglasnost roditelja/staratelja za primjenu individualnog programa (potpis roditelja/staratelja):  
     2. Operativni plan podrške/aktivnosti:  
     Predmet/oblast:  
     Cilj (očekivana promjena):  
     Ukupno trajanje:  
     Aktivnosti: Učestalost i trajanje Očekivani ishod Odgovorna lica za podršku  
     1.  
     2.  
     3.  
     (\*) Za svaku novu aktivnost dodati novi red.  
     Predmet/oblast: Cilj (očekivana promjena):  
     Ukupno trajanje:  
     Aktivnosti:  
     Učestalost i trajanje  
     Očekivani ishod  
     Odgovorna lica za podršku  
     1.  
     2.  
     3.  
     (\*) Za svaku novu aktivnost dodati novi red.  
     Napomena  
     Za svaki novi predmet ili oblast za koju se izrađuje individualni obrazovni program dodati novu tabelu.  
     Datum izrade individualnog obrazovnog programa:  
     Članovi stručnog tima za izradu individualnog obrazovnog programa (potpisi):  
     1. Stručni saradnik:  
     2. Razredni starješina:  
     3. Učitelj/nastavnik:  
     4. Roditelj/staratelj: